ଆସାମ-ନାଗାଲାଣ୍ଡ ରାଜ୍ୟପାଳଙ୍କୁ କୋରୋନା, ହସ୍ପିଟାଲରେ ଭର୍ତ୍ତି\nHOME/ BHARAT/ASSAM AND NAGALAND GOVERNOR PROF JAGDISH MUKHI TESTS POSITIVE FOR COVID 19\nଆସାମ ଏବଂ ନାଗାଲାଣ୍ଡ ରାଜ୍ୟପାଳ ପ୍ରଫେସର ଜଗଦୀଶ ମୁଖୀ କୋରୋନା ସଂକ୍ରମିତ । ହସ୍ପିଟାଲରେ ଭର୍ତ୍ତି । ସ୍ବାସ୍ଥ୍ୟବସ୍ଥା ସ୍ଥିର ଥିବା ସୂଚନା । ଅଧିକ ପଢନ୍ତୁ\nଗୌହାଟୀଃ ଆସାମ ରାଜ୍ୟପାଳ ତଥା ନାଗାଲାଣ୍ଡର କାର୍ଯ୍ୟକାରୀ ରାଜ୍ୟପାଳ ଦାୟିତ୍ବରେ ଥିବା ପ୍ରଫେସର ଜଗଦୀଶ ମୁଖୀ କୋଭିଡରେ ସଂକ୍ରମିତ ହୋଇଛନ୍ତି । ସେ କୋରୋନାରେ ସଂକ୍ରମିତ ହୋଇଥିବା ଟେଷ୍ଟିଂରୁ ଜଣାପଡିଥିବା ନେଇ ରାଜଭବନ କର୍ତ୍ତୃପକ୍ଷ ସ୍ପଷ୍ଟ କରିଛନ୍ତି । ସଂକ୍ରମିତ ଚିହ୍ନଟ ହେବା ପରେ ତାଙ୍କୁ ଗତକାଲି (ବୁଧବାର) ସନ୍ଧ୍ୟାରେ ଗୌହାଟୀର ଆପୋଲୋ ହସ୍ପିଟାଲରେ ଭର୍ତ୍ତି କରାଯାଇଥିଲା । ବର୍ତ୍ତମାନ ତାଙ୍କ ସ୍ବାସ୍ଥ୍ୟବସ୍ଥା ସ୍ଥିର ଥିବାବେଳେ ତାଙ୍କ ପତ୍ନୀଙ୍କ କୋଭିଡ ରିପୋର୍ଟ ନେଗେଟିଭ ଥିବା ରାଜଭବନ ପକ୍ଷରୁ ସୂଚନା ମିଳିିିଛି ।\nPraying to Maa Kamakhya for speedy recovery of Hon'ble Governor Prof @jagdishmukhi who has tested positive for COVID.\nI am in touch with authorities to get latest updates on his health and ensure that he gets the best possible treatment.\nଆସାମ ମୁଖ୍ୟମନ୍ତ୍ରୀ ହିମନ୍ତ ବିଶ୍ୱଶର୍ମା ରାଜ୍ୟପାଳଙ୍କୁ ଆଶୁ ଆରୋଗ୍ୟ କାମନା କରି ଟ୍ୱିଟ୍ କରିଛନ୍ତି । ସେହପରି ତାଙ୍କ ସ୍ୱାସ୍ଥ୍ୟ ସମ୍ବନ୍ଧରେ ସୂଚନା ପାଇବା ସହ ସର୍ବୋତ୍ତମ ଚିକିତ୍ସା ଯୋଗାଇବାକୁ ଅଧିକାରୀଙ୍କ ସହ କଥା ହୋଇଥିବା ମଧ୍ୟ ଟ୍ବିଟରେ ଉଲ୍ଲେଖ କରିଛନ୍ତି ମୁଖ୍ୟମନ୍ତ୍ରୀ ଶର୍ମା ।\nଆସାମ ସ୍ବାସ୍ଥ୍ୟ ବିଭାଗର ସୂଚନା ଅନୂସାରେ ରାଜ୍ୟରେ ନଅଟି ଓମିକ୍ରନ୍ ନୂଆ ମାମଲା ସାମ୍ନାକୁ ଆସିଥିବାବେଳେ ନାଗାଲାଣ୍ଡରେ ଏଯାଏଁ ଓମିକ୍ରନ ସଂକ୍ରମିତ ଚିହ୍ନଟ ହୋଇନାହାନ୍ତି । ଗତକାଲି(ବୁଧବାର) ଆସାମରେ ୩ହଜାର ୨୭୪ଟି ସଂକ୍ରମଣ ମାମଲା ଆସିଥିବା ବେଳେ ନାଗାଲାଣ୍ଡରେ ୧୯୯ ଜଣ ନୂତନ କୋଭିଡ ସଂକ୍ରମିତ ଚିହ୍ନଟ ହୋଇଥିଲେ ।
